CELEX: 31996D0421
Language: el
Date: 1996-06-27 00:00:00
Title: 96/421/ΕΚ: Απόφαση του Συμβουλίου της 27ης Ιουνίου 1996 σχετικά με την ύπαρξη υπερβολικού ελλείμματος στη Γερμανία

Avis juridique important

|

31996D0421

96/421/ΕΚ: Απόφαση του Συμβουλίου της 27ης Ιουνίου 1996 σχετικά με την ύπαρξη υπερβολικού ελλείμματος στη Γερμανία  

Επίσημη Εφημερίδα αριθ. L 172 της 11/07/1996 σ. 0026 - 0027

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1996 σχετικά με την ύπαρξη υπερβολικού ελλείμματος στη Γερμανία (96/421/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 Γ παράγραφος 6,τη σύσταση της Επιτροπής,τις παρατηρήσεις που υπέβαλε η Γερμανία,Εκτιμώντας:ότι το δεύτερο στάδιο για την πραγματοποίηση της Οικονομικής και Νομισματικής Ένωσης άρχισε την 1η Ιανουαρίου 1994 7 ότι το άρθρο 109 Ε παράγραφος 4 της συνθήκης ορίζει ότι κατά το δεύτερο στάδιο τα κράτη μέλη προσπαθούν να αποφεύγουν τα υπερβολικά δημοσιονομικά ελλείμματα 7ότι υπάρχει διαδικασία υπερβολικού ελλείμματος η οποία προβλέπει την έκδοση απόφασης για την ύπαρξη υπερβολικού ελλείμματος και την κατάργηση της απόφασης αυτής μετά τη διόρθωση του ελλείμματος 7 ότι το πρωτόκολλο για τη διαδικασία του υπερβολικού ελλείμματος, το οποίο προσαρτάται στη συνθήκη, περιέχει συμπληρωματικές διατάξεις για την εφαρμογή της διαδικασίας αυτής 7 ότι ο κανονισμός (ΕΚ) αριθ. 3605/93 του Συμβουλίου (1), καθορίζει λεπτομερείς κανόνες και ορισμούς για την εφαρμογή των διατάξεων του εν λόγω πρωτοκόλλου 7ότι η εφαρμογή της διαδικασίας του υπερβολικού ελλείμματος οδήγησε στην έκδοση απόφασης του Συμβουλίου, της 26ης Σεπτεμβρίου 1994, για την ύπαρξη υπερβολικού ελλείμματος στη Γερμανία 7 ότι το Συμβούλιο αποφάσισε, στις 10 Ιουλίου 1995, να καταργήσει την απόφαση αυτή 7ότι το άρθρο 104 Γ παράγραφος 5 της συνθήκης προβλέπει ότι η Επιτροπή απευθύνει γνώμη στο Συμβούλιο εάν κρίνει ότι υπάρχει ή ότι μπορεί να εμφανισθεί υπερβολικό έλλειμμα σε ένα κράτος μέλος 7 ότι η Επιτροπή απηύθυνε αυτή τη γνώμη για τη Γερμανία στο Συμβούλιο το Μάιο του 1996 7 ότι σύμφωνα με τη γνώμη αυτή:α) η Γερμανία γνωστοποίησε στην Επιτροπή πληροφορίες σχετικά με τη δημοσιονομική της κατάσταση μέχρι το Μάρτιο του 1996. Σύμφωνα με το άρθρο 4 του πρωτοκόλλου για τη διαδικασία του υπερβολικού ελλείμματος η Επιτροπή παρείχε στη συνέχεια τα στατιστικά στοιχεία για την εφαρμογή του εν λόγω πρωτοκόλλου 7β) σύμφωνα με το άρθρο 104 Γ παράγραφος 3 της συνθήκης, η Επιτροπή συνέταξε τον Απρίλιο του 1996 έκθεση σχετικά με τη Γερμανία, η οποία λαμβάνει υπόψη τους σχετικούς παράγοντες 7γ) σύμφωνα με το άρθρο 104 Γ παράγραφος 4 της συνθήκης, η Νομισματική Επιτροπή διατύπωσε γνώμη για την έκθεση της Επιτροπής 7δ) η Επιτροπή κρίνει ότι υπάρχει υπερβολικό έλλειμμα στη Γερμανία 7ότι το άρθρο 104 Γ παράγραφος 6 της συνθήκης προβλέπει ότι το Συμβούλιο λαμβάνει υπόψη τυχόν παρατηρήσεις του εν λόγω κράτους μέλους προτού αποφασίσει, μετά από συνολική εκτίμηση, εάν υφίσταται ή όχι υπερβολικό έλλειμμα 7 ότι η συνολική αυτή εκτίμηση οδηγεί στα ακόλουθα συμπεράσματα:η Γερμανία κατέβαλε σημαντικές προσπάθειες για να αντιμετωπίσει τις ανάγκες για συμπληρωματικές δαπάνες που δημιούργησε η ενοποίηση. Ο λόγος του δημοσιονομικού ελλείμματος προς το ΑΕΠ μειώθηκε σταδιακά, με προσωρινή εξαίρεση το έτος 1993, και διαμορφώθηκε στο 2,5 % του ΑΕΠ το 1994. Ωστόσο, η πτωτική τάση του ελλείμματος στη Γερμανία ανεστράφη το 1995, όταν το έλλειμμα αυξήθηκε στο 3,5 % του ΑΕΠ, αύξηση που εν μέρει μόνο οφείλεται στην επιβράδυνση του ρυθμού οικονομικής ανάπτυξης. Η γερμανική ομοσπονδιακή κυβέρνηση ανακοίνωσε το Φεβρουάριο του 1996 ότι το δημοσιονομικό έλλειμμα για το 1996 θα είναι 3,6 %. Κατά τις προβλέψεις των υπηρεσιών της Επιτροπής, το έλλειμμα για το 1996 ανέρχεται στο 3,9 % του ΑΕΠ, όπερ σημαίνει ότι θα υπερβεί το όριο της συνθήκης 7ότι, όσον αφορά τη μεσοπρόθεσμη οικονομική και δημοσιονομική κατάσταση της Γερμανίας, η εξέλιξη του ακαθάριστου δημόσιου χρέους ως ποσοστού του ΑΕΠ δείχνει ότι ο λόγος, έχοντας φθάσει το 58,1 % το 1995, προβλέπεται ότι θα αυξηθεί εκ νέου κατά μερικές εκατοστιαίες μονάδες το 1996 7ότι το άρθρο 3 του πρωτοκόλλου για τη διαδικασία του υπερβολικού ελλείμματος, ορίζει ότι τα κράτη μέλη ευθύνονται για τα ελλείμματα του δημοσίου υπό ευρεία έννοια, όπως ορίζεται στο άρθρο 2 πρώτη περίπτωση του εν λόγω πρωτοκόλλου 7ότι σύμφωνα με τις διατάξεις του άρθρου 104 Γ παράγραφος 12 της συνθήκης, μια απόφαση του Συμβουλίου για την ύπαρξη υπερβολικού ελλείμματος καταργείται εφόσον, κατά τη γνώμη του Συμβουλίου, έχει διορθωθεί το υπερβολικό έλλειμμα στο οικείο κράτος μέλος,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Μετά από συνολική εκτίμηση συνάγεται το συμπέρασμα ότι υπάρχει υπερβολικό έλλειμμα στη Γερμανία.Άρθρο 2 Η παρούσα απόφαση απευθύνεται στην Ομοσπονδιακή Δημοκρατία της Γερμανίας.Λουξεμβούργο, 27 Ιουνίου 1996.Για το ΣυμβούλιοΟ ΠρόεδροςA. MACCANICO(1) ΕΕ αριθ. L 332 της 31. 12. 1993, σ. 7.